OpenLLM-France/wikimedia huggingface dataset:
# Kogui

El kogui o kouguian és una llengua ameríndia de la família txibtxa parlada pels koguis o kággaba de Colòmbia.
Hi ha almenys 7.739 parlants, el 84,37% dels koguis, tots a la regió de Sierra Nevada de Santa Marta. El percentatge d'alfabetisme és de 18,34%.

## Sintaxi

En general aquest idioma usa l'estructura lingüística subjete-objecte-verb:
    /saka a'tema hi'ungula stuĩ/
    {saka/a'-tema/hi'u+ngula/stuĩ}
    //luna/grande/camino/alumbrar//
    "La lluna plena il·lumina el camí"
Una oració sense subjecte explícit adquireix una aparença d'objecte-subjecte-verb, pel prefix i persona del verb:
    /bi'giʒa nak'luni/
    {bi'giʒa/nak'-luni}
    //piña/1PS-desear//
    "Vull pinya"
La composició de les paraules es realitza unint els lexemes amb afixs diferents de classificació, nombre, gènere, èmfasi, temps, manera i cas. Es presenten els casos nominatiu, alatiu, acusatiu, datiu, locatiu i genitiu.

## Fonologia

El kogui presenta 31 fonemes, 12 vocals i 19 consonants:

### Vocals

    Anterior Central Posterior oral nasal oral nasal oral nasal Altes i (ĩ) ɨ (ɨ̃) u (ũ) Mitjana e (ẽ) (ə) o Baixes a (ã)
Per a la lingüista Carolina Ortiz la nasalització de les vocals és un fenomen suprasegmental, originat en la presència de la consonant nasal alveolar /n/, ja que les vocals nasals es presenten en contexts nasals. S'hi troba en poques paraules el fonema /o/ i no registrà /ə/ com a fonema.

### Consonants

    labials alveolars palatals velars glotals oclusiva sordes p t (c) k ʔ sonores b d g nasals m n ŋ fricativa sordes s ʃ x h sonores z ʒ Lateral l aproximants w j
Carolina Ortiz inclou l'oclusiva palatal sorda /c/ com a fonema.

## Referències

* 1 2 3 4 Ministerio de Cultura (2010) Los kaggabba, los guardianes de la armonía del mundo. Bogotá.
* 1 2 3 4 5 Ortiz Ricaurte, Carolina (2000) La lengua kogui. Fonología y morfosintaxis nominal Arxivat 2016-03-03 a Wayback Machine.; Lenguas Indígenas de Colombia, una visión descriptiva; Bogotá: Instituto Caro y Cuervo.
* 1 2 Huber, Randall Q. & Robert B. Reed (1992) Vocabulario comparativo. Palabras selectas de lenguas indígenas de Colombia: XVII. Bogota: Instituto Lingüístico de Verano. ISBN 958-21-0037-0
* ↑ Gawthorne, Linda & Grace Hensarlin (1984) "Fonología del cogui"; Sistemas fonológicos de idiomas colombianos 5 Arxivat 2016-03-03 a Wayback Machine.: 5-56. Lomalinda: Editorial Townsend. ISBN 088312680X
# Borawli

El Borawli, també anomenat Amarti és un estratovolcà que es troba prop de la riba oriental del llac Afrera, a la regió Àfar, Etiòpia. El seu cim s'eleva fins als 784 msnm. Es desconeix quan va tenir lloc la seva darrera erupció.

## Referències

* 1 2 «Global Volcanism Program | Borawli» (en anglès). [Consulta: 30 novembre 2020].
# Tribunal de circuit

Els tribunals de circuit (en anglès, «circuit courts») són un tipus de tribunals habitual en el dret anglosaxó, o «common law». Originàriament aquest sistema es basava en el concepte de jutges itinerants que visitaven i impartien justícia a diferents localitats del seu districte seguint un circuit pre-establert, per exemple anualment. El terme també pot fer referència a corts judicials, itinerants o no, que jutgen casos procedents de diferents localitats seguint un sistema de rotació.
Aquest sistema ha evolucionat amb el temps i segueix parcialment vigent països com ara el Regne Unit, els Estats Units d'Amèrica, el Canadà o la República d'Irlanda. Als Estats Units el terme s'usa de manera anacrònica per referir-se a les Corts d'Apel·lacions, el sistema judicial jeràrquicament superior als tribunals de districte que va substituir els antics tribunals de circuit. Al Canadà segueixen existint-hi tribunals itinerants amb aquest nom, que donen servei a regions poc poblades del territori de Nunavut.
El sistema de tribunals de circuit es va desenvolupar a Anglaterra a partir de l'edat mitjana. Durant l'expansió dels Estats Units cap a l'oest americà, era habitual que un jutge viatgés a cavall per jurisdiccions properes a la frontera, acompanyat d'un grup d'advocats. Per exemple, abans d'esdevenir president, Abraham Lincoln va treballar com a advocat itinerant al circuit Illinois.

## Referències

* ↑ «Circuit riding | United States judicial practice» (en anglès). [Consulta: 18 abril 2021].
* ↑ «Circuit Court». [Consulta: 18 abril 2021].
* ↑ «Federal Judicial History» (en anglès). [Consulta: 18 abril 2021].
* ↑ Government of Canada, Department of Justice. «Department of Justice - Department of Justice Canada - Canada's Court System», 17-04-2002. [Consulta: 18 abril 2021].
* ↑ Cockburn, J.S.. A History of English Assizes, 1558-1714. Cambridge: Cambridge University Press, 1972, p. 17. ISBN 9780521084499.
* ↑ «Judges on Horseback». Arxivat de l'original el 2 novembre 2020.
* ↑ Fraker, Guy C. Lincoln's Ladder to the Presidency: The Eighth Judicial Circuit. Carbondale: Southern Illinois University Press, 2011, p. 1–3. ISBN 9780809332021.
# Mas Torre Boscà

El Mas Torre Boscà és una masia de Castell d'Aro, Platja d'Aro i s'Agaró (Baix Empordà) protegida com a Bé Cultural d'Interès Local.

## Descripció

Masia formada per un cos original, al qual s'han adossat ampliacions. El cos principal està format per dues plantes i coberta a dues aigües. De planta rectangular, engloba una torre quadrada en l'edificació, que s'ordena amb crugies perpendiculars a la façana principal. És una construcció modesta i austera, però d'un mida important. Gran part de les obertures mantenen llinda, ampit i brancals de pedra treballada amb cert ordre geomètric. Les ampliacions fan créixer la masia en profunditat, continuant amb les crugies inicials.

## Referències

* ↑ «Mas Torre Boscà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 octubre 2017].
# Tirreu

Tirreu (llatí: Thyrium; grec antic: Θύριον, Θύρεον, Θούριον o Θύρρειον), era una ciutat d'Acarnània de situació desconeguda. Ciceró diu que quan va embarcar a Alízia cap a Lèucada, va parar dues hores a Tirreu. S'ha deduït que havia d'estar a la mar Jònica o molt a prop, pels esdeveniments que es coneixen d'aquesta ciutat i que devia ser la primera que es torbava al canal que separava Lèucada del continent. Estrabó no en parla.
Se l'esmenta per primera vegada l'any 373 aC quan Ifícrates el Vell va envair la regió. Xenofont la descriu com una ciutat d'importància i en els anys següents era una de les principals ciutats d'Acarnània. Se la menciona amb freqüència durant les guerres entre la República Romana i Grècia i al segle ii aC era una de les ciutats on se celebraven les reunions de la Lliga Acarnània. Es va despoblar, com altres ciutats, quan es va fundar Nicòpolis, i els seus habitants van ser traslladats a la nova ciutat per ordre de l'emperador August.

## Referències

* ↑ Polibi, 1983, p. 84.
* ↑ Smith, William (ed.). «Thyrium». Dictionary of Greek and Roman Geography (1854). [Consulta: 8 gener 2021].

## Bibliografia

* Polibi. Història. Volum X. Fundació Bernat Metge, 1983. ISBN 9788472252493.
# Mas Torrent

«Mas Torrent» té aquests significats:
* Mas Torrent (Cassà de la Selva), mas a l'est del nucli de Cassà de la Selva (al Gironès)
* Mas Torrent (Cervià de Ter), masia al nucli urbà de Cervià de Ter (al Gironès)
* Mas Torrent (Madremanya), al Gironès
# Synergy Baku Cycling Project

L'equip Synergy Baku Cycling Project (codi UCI: BCP) és un equip ciclista azerbaidjanès de categoria continental. Creat el 2013, competeix principalment als circuits continentals de ciclisme.

## Principals victòries

* Volta a la Xina: Kiril Pozdniakov (2013)
* Omloop der Kempen: Luke Davison (2014)
* Poreč Trophy: Maksym Averin (2014), Matej Mugerli (2016)
* Istrian Spring Trophy: Markus Eibegger (2015)
* Tour de Croàcia: Matija Kvasina (2016)
* Volta a Sèrbia: Matej Mugerli (2016)
* Tour de Szeklerland: Kiril Pozdniakov (2016)
* Tour de l'Azerbaidjan: Kiril Pozdniakov (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour i l'UCI Àsia Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2014 | 23è | Jan Sokol (176è) |
| 2017 | 17è | Kiril Pozdniakov (56è) |
UCI Amèrica Tour
| Temporada | Classificació per equips | Millor ciclista en la classificació individual |
| 2016 | 47è | Ioánnis Tamourídis (442è) |
UCI Àsia Tour
| Temporada | Classificació per equips | Millor ciclista en la classificació individual |
| 2013 | 4t | Kiril Pozdniakov (8è) |
| 2014 | 25è | Maksim Averin (114è) |
| 2015 | 29è | Matej Mugerli (90è) |
| 2016 | 26è | Matej Mugerli (34è) |
| 2017 | 71è | Elchin Asadov (205è) |
UCI Europa Tour
| Temporada | Classificació per equips | Millor ciclista en la classificació individual |
| 2013 | 45è | Rico Rogers (225è) |
| 2014 | 43è | Maksim Averin (276è) |
| 2015 | 23è | Maksim Averin (70è) |
| 2016 | 20è | Matija Kvasina (118è) |
| 2017 | 34è | Kiril Pozdniakov (139è) |
UCI Oceania Tour
| Temporada | Classificació per equips | Millor ciclista en la classificació individual |
| 2014 | 9è | Daniel Klemme (32è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# King Kongs Faust

King Kongs Faust és una pel·lícula alemanya dirigida per Heiner Stadler, estrenada el 1985.

## Sinopsi

El festival de Berlín és el lloc on estar si ets periodista especialitzat en cinema. Però és un entorn del qual cal comprendre les normes: accedir a projeccions, ser convidat a rodes de premsa o recepcions... Klaus Uwe Matthies aposta per aquesta cursa d'obstacles.

## Repartiment

* Heinz Van Nouhuys: Redactor en cap
* Wolfgang Längsfeld: El col·lega
* Gisela Weilemann: La dona del bar
* Gad Klein: Crítica
* Volker Stollberg: Crítica
* Doris Dörrie: Crítica
* Philip Behrens: Crítica
* Michael Stejskal: Crítica
* Ponkie: crític
* Peggy Parnass: Crítica
* Wim Wenders: Director
* Peter Przygodda: Editor
* Helmut Färber: historiador del cinema
* Franz Seitz: Productor
* László Benedek: Col·leccionista
* Johanna Eisenrieder: Arxiva
* Burt Willis: vell de Los Angeles
* Lila Waters: Dona en un autobús
* Crofton Hardester: Persona en un cafè
* Helga Oswald: GuestGinger Myers: Cantant
* Rosa Elena Lujan: La Viuda Viatjera
* Herman Weigel: Guionista
* Bernd Eichinger: Productor
* John Cassavetes
* Moritz de Hadeln
* Liv Ullmann

## Premis

* XVIII Festival Internacional de Cinema Fantàstic de Sitges 1985: Premi al millor guió,

## Notes i referències

* ↑ King Kongs Faust a filmblatt.de
* ↑ Una producción japonesa acapara los premios del certamen, ABC, 13 d'octubre de 1985

## Enllaços externs

* King Kongs Faust a Filmportal.de
# Universidad Fernando III

La Universidad Fernando III fou un projecte d'universitat privada que s'havia d'establir a Andalusia (Espanya), però el projecte no va prosperar. El seu nom volia retre homenatge al Ferran III de Castella. Anava a tenir tres seus:
* Rectorat a Sevilla al carrer Trajano, 35.
* Campus de Còrdova al carrer Escritor Castilla Aguayo, 4.
* Campus de Bormujos (província de Sevilla) al carrer Maimonidas.
El projecte va ser gestionat per la Fundació Universidad Fernando III, una fundació promoguda per la Fundació San Pablo Andalucía (CEU) (fundació creada, al seu torn, per la Fundació Universitària San Pablo CEU i l'Arxidiòcesi de Sevilla) i per la Companyia de Jesús. En cas d'haver-se portat a terme, hauria estat la primera universitat privada d'Andalusia.
El 5 de setembre de 2006, el Consell de Govern de la Junta d'Andalusia va aprovar el Projecte de Llei de Reconeixement de la Universitat Ferran III, l'Avantprojecte de la qual de Llei havia estat iniciat a tràmit el 10 de maig de 2005.
El 21 de març de 2007 el Parlament d'Andalusia va aprovar la Llei de Reconeixement de la Universidad Fernando III.
L'11 de juliol de 2009 es va anunciar la intenció d'abandonar la idea de la creació de la universitat per diferències entre la Fundació San Pablo Andalucía (CEU) i ETEA (Companyia de Jesús), decidint la Companyia de Jesús seguir endavant per la seva compta amb la creació de la Universidad Loyola Andalucía.

## Referències

* ↑ «La Fernando III desaparece pero ETEA proyecta crear una universidad privada» (en castellà). El Día de Córdoba.
* ↑ «Compañía de Jesús y la Asociación Católica de Propagandistas acuerdan extinguir la Fundación Universidad Fernando III» (en castellà). Archidiócesis de Sevilla.

## Enllaços externs

* Web de la Fundació Sant Pablo Andalusia (CEU) Arxivat 2021-01-18 a Wayback Machine.
* Web de la província bètica de la Companyia de Jesús Arxivat 2021-01-22 a Wayback Machine.
# Teyuwasu

Teyuwasu barberenai és un nomen dubium d'un gènere de dinosaures saurisquis que hauria tingut una única espècie. Hauria viscut a la fi del període Triàsic en l'estatge geològic del Carnià, fa aproximadament 223 milions d'anys, a Cerro da Alemoa al sud del Brasil.
Es caracteritza pel fet que al fèmur només roman un rudiment del trocanter anterior. Té dues vores paral·leles que corren de proximal a distal.
Les restes d'aquest dinosaure foren atribuïts per Friedrich von Huene el 1938 i 1942 a un etosaure anomenat Hoplitosuchus raui conegut solament per dos osteodermes. Les restes, un fèmur i una tíbia, provenen de la Formació Santa Maria al geoparc de Paleorrota al Brasil. El 1999 Edio-Ernst Kischlat el va presentar a un simposi com una nova espècie.
Kischlat mai no va publicar la seva teoria en una revista reconeguda per la Comissió Internacional de Nomenclatura Zoològica (ICZN), ni tampoc va portar arguments per distingir-lo d'altres troballes de la mateixa època i de la mateixa zona, sobretot el Staurikosaurus pricei Von Huene, que va trobar el fèmur i la tíbia, ni Kischlat no van pas provar de manera concloent que provenien d'un mateix individu, el que roman pel cap baix una hipòtesi provisional.
El nom del gènere prové de la llengua tupí-guaraní per teyu llangardaix i wasu gros, l'espècie barbareani en honor del paleontòleg brasiler Mário Costa Barberena (1934-2013).

## Referències

* 1 2 3 Garcia, Maurício S.; Müller, Rodrigo T.; Dias-Da-Silva, Sérgio «On the taxonomic status of Teyuwasu barberenai Kischlat, 1999 (Archosauria: Dinosauriformes), a challenging taxon from the Upper Triassic of southern Brazil». Zootaxa, 4629, 1, 04-07-2019. DOI: 10.11646/zootaxa.4629.1.12. ISSN: 1175-5334.
* ↑ Kischlat, Edio-Ernst «A new dinosaurian "rescued" from the Brazilian Triassic: Teyuwasu barbarenai, new taxon» (en portuguès). Paleontologia em Destaque, Boletim Informatiu da Sociedade Brasileira de Paleontologia, 14, 26, 1999, pàg. 58.
* ↑ Huene, Friedrich von. Die fossilen Reptilien des südamerikanischen Gondwanalandes: Ergebnisse der Sauriergrabungen in Südbrasilien 1928/29 ; mit 64 Abb. im Text und 38 Taf ; (In 4 Lfgn.) (en alemany). Beck, 1942.
# Tossal Gros

«Tossal Gros» té aquests significats:
* Alta Ribagorça:
** Tossal Gros (Espluga de Serra), del municipi de Tremp
** Tossal Gros (el Pont de Suert), muntanya d'entre els municipis del Pont de Suert (Alta Ribagorça) i de ...
* Alt Camp:
** Tossal Gros (Figuerola del Camp), entre els termes municipals de Figuerola del Camp i Montblanc (Conca de Barberà)
** Tossal Gros (Mont-ral), al municipi de Mont-ral
* Baix Camp: Tossal Gros (Prades), als termes municipals de Prades i Vallclara i Vimbodí i Poblet (Conca de Barberà)
* Baix Empordà: Tossal Gros (Torroella de Montgrí), al municipi de Torroella de Montgrí
* Cerdanya: Tossal Gros (Bellver de Cerdanya)
* Conca de Barberà:
** Tossal Gros d'Ollers
** Tossal Gros de Vallbona, als termes municipals de l'Espluga de Francolí i de Vallbona de les Monges (Urgell)
** Tossal Gros (Figuerola del Camp), entre els termes municipals de Montblanc (Conca de Barberà) i Figuerola del Camp (Alt Camp)
** Tossal Gros (Prades), als termes municipals de Vallclara i Vimbodí i Poblet i Prades (Baix Camp)
* Garrigues:
** Tossal Gros (Arbeca)
** Tossal Gros (el Cogul)
** Tossal Gros (Juncosa)
** Tossal Gros (Juneda)
** Tossal Gros (l'Espluga Calba), muntanya del municipi de l'Espluga Calba
* Garrotxa: Tossal Gros (Montagut i Oix)
* Montsià: Tossal Gros o Lo Molló (Ulldecona), al municipi d'Ulldecona
* Noguera:
** Tossal Gros (Àger)
** Tossal Gros (Castelló de Farfanya)
** Tossal Gros (Os de Balaguer)
** Tossal Gros (Torrelameu)
* Pallars Jussà:
** Tossal Gros (Castell de Mur)
** Tossal Gros (Conca de Dalt), muntanya del municipi de la Conca de Dalt
** Tossal Gros (Espluga de Serra), al municipi de Tremp
** Tossal Gros (la Pobla de Segur)
** Tossal Gros (Sarroca de Bellera)
** Tossal Gros (Senterada), als termes municipals de Senterada i la Torre de Cabdella
** Tossal Gros (Tremp)
* Pallars Sobirà: Tossal Gros (Tolzó), als termes municipals de Baix Pallars i Soriguera
* Ribera d'Ebre: Tossal Gros (Vinebre), als termes municipals de la Palma d'Ebre i Vinebre
* Segarra:
** Tossal Gros (Biosca), als termes municipals de Biosca i Sanaüja
** Tossal Gros (Massoteres)
* Segrià:
** Tossal Gros (Alcanó), als termes municipals d'Alcanó i d'Alfés
** Tossal Gros (Alfés)
** Tossal Gros (Almatret)
** Tossal Gros (Alpicat)
** Tossal Gros (Sarroca de Lleida)
* Terra Alta: Tossal Gros (la Pobla de Massaluca)
* Urgell:
** Tossal Gros (Vallbona de les Monges)
** Tossal Gros de Vallbona, als termes municipals de Vallbona de les Monges i de l'Espluga de Francolí (Conca de Barberà)
# Syngman Rhee

Syngman Rhee o bé Yi Seung-man (en coreà hangul: 이승만; en coreà hanja: 李承晩) (Haeju (ara a Corea del Nord), 26 de març de 1875 – Honolulu (Hawaii), 19 de juliol de 1965) fou el primer president del Govern Provisional de la República de Corea, a l'exili (1919-1925), i també el primer de la República de Corea o Corea del Sud (1948-1960). Aquest seu segon mandat es va veure fortament afectat per les tensions de la Guerra Freda a la península de Corea.
Rhee va ser un dictador anticomunista i va liderar Corea del Sud durant la Guerra de Corea. Va haver de dimitir a causa de les protestes populars pels resultats dubtosos d'unes eleccions. Va morir exiliat als Estats Units d'Amèrica.
# Koforidua

Koforidua, popularment coneguda com a K-dua, és una ciutat de Ghana, capital de la Regió Oriental i del New Juaben Municipal District. Té una població de 127.334 habitants (cens de 2012).
Koforidua va ser fundada el 1875 i va prosperar després de la I Guerra Mundial, per la construcció d'un ferrocarril. Serveix com a centre comercial de la regió Oriental i del New-Juaben Municipal district, sent seu de nombrosos negocis però no d'indústria pesant. Una autopista construïda els darrers anys enllaça Adeiso i Koforidua amb Oyoko, i facilita el comerç local a més de servir per comunicar per carretera amb Kumasi.

## Referències

* New Juaben Arxivat 2010-02-11 a Wayback Machine.
# Universalisme masculí

L'universalisme masculí és una concepció del món asexualitzada i homogènia des del punt de vista de l'home (humà mascle). Altrament dit, és un tipus de fals universalisme que inclou "tots els homes" i invisibilitza i discrimina la resta de gèneres. És un tipus de discriminació i de violència envers les dones que manifesta el masclisme d'una cultura o societat, especialment de tipus estructural (vegeu micromasclisme). Va ser un concepte clau dels primers feminismes: "el món és un, els sexes són dos". Posteriorment, amb el desenvolupament de la teoria feminista i dels estudis de gènere, es va considerar que no calia dividir entre "home" i un altre sexe o gènere, ja que això promovia la visió binària dels rols sexuals.
Tanmateix, de vegades s'usa per donar èmfasi a visions suposadament "universalistes" que inclouen un biaix cognitiu sexista o masclista. Sovint, a la societat occidental s'ha considerat "universalista" quelcom que només ho és per a un home heterosexual, ric, blanc i occidental; és a dir, que l'estament és "universalista masculí, heretosexual, ric, blanc i occidental" i, en considerar això el punt de vista "universal", està sent masclista, homòfob, classista i racista.

## Vegeu també

* Androcentrisme
* Heteropatriarcat
* Principi de la barrufeta

## Referències

* ↑ Lorraine Ryan, Ana Corbalan, The Dynamics of Masculinity in Contemporary Spanish Culture, ed. Routledge, 2016. ISBN 9781315302652 (anglès)
* ↑ Carole Pateman, The sexual contract, Taschen, 1988. ISBN 9780804714778 (anglès)
* ↑ Mariette Sineau, Des femmes en politique, ed. Economica, 1988. ISBN 9782717814101 (francès)
* 1 2 Lia Cigarini, La política del deseo ed. Icaria, 1996. ISBN 9788474262988 (castellà)
* ↑ José Comblin, José Ignacio González Faus, Jon Sobrino, Cambio social y pensamiento cristiano en América Latina, ed. Trotta, 1993. ISBN 9788487699528 (castellà)
* ↑ Ivone Gebara, Teologia ecofeminista, ed. Olho d'Água, 1997. ISBN 9788585428334 (portuguès)
# Tour del Llemosí 2021

El Tour del Llemosí 2021, 54a edició del Tour del Llemosí, es disputà entre el 17 i el 20 d'agost de 2021 amb un recorregut de 709,2 km dividits en quatre etapes. L'inici de la cursa fou a Isle i el final a Llemotges. La cursa formà part del calendari de l'UCI Europa Tour 2021, amb una categoria 2.1.
El vencedor final fou el francès Warren Barguil (Arkéa-Samsic), que s'imposà als seus compatriotes Franck Bonnamour (B&B Hotels p/b KTM) i Pierre-Luc Périchon (Cofidis).

## Equips

L'organització convidà a prendre part en la cursa a dinou equips: tres UCI WorldTeams, catorze equips continentals professionals i dos equips continentals:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 17 de ago | Isla – Sent Afeiran | etapa accidentada | 183,3 | Christophe Laporte | Christophe Laporte |
| 2a etapa | 18 de ago | Agonac – Paisac | etapa accidentada | 172 | Dorian Godon | Dorian Godon |
| 3a etapa | 19 de ago | Bujac – Libèrçac | etapa accidentada | 184,2 | Simone Velasco | Dorian Godon |
| 4a etapa | 20 de set | Sauviac – Llemotges | etapa accidentada | 169,7 | Erik Fetter | Warren Barguil |

### Classeificació final
## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Christophe Laporte | Christophe Laporte | Romain Cardis | Daniel Savini | Dorian Godon | Bardiani CSF Faizanè |
| 2 | Dorian Godon | Dorian Godon | Romain Cardis | Daniel Savini | Dorian Godon | AG2R Citroën |
| 3 | Simone Velasco | Dorian Godon | Romain Cardis | Thibaut Pinot | Dorian Godon | Cofidis |
| 4 | Erik Fetter | Warren Barguil | Romain Cardis | Davide Bais | Urko Berrade | Groupama-FDJ |
| Classements finals | Classements finals | Warren Barguil | Romain Cardis | Davide Bais | Urko Berrade | Groupama-FDJ |

## Referències

* 1 2 RMC, Redacción. «Warren Barguil se coronó campeón del Tour de Limousin 2021» (en castellà), 20-08-2021. [Consulta: 28 setembre 2021].
* ↑ «2021»54thTour du Limousin - Nouvelle Aquitaine(2.1)». procyclingstats.com.
* ↑ «Christophe Laporte, primer líder en Limousin / Profesionales / Noticias del ciclismo / BICI CICLISMO». [Consulta: 28 setembre 2021].
* ↑ «Dorian Godon logra la 2ª en Limousin el día que brillan los Kern Pharma / Profesionales / Noticias del ciclismo / BICI CICLISMO». [Consulta: 28 setembre 2021].
* ↑ «Simone Velasco se impone en la 3ª de Limousin / Profesionales / Noticias del ciclismo / BICI CICLISMO». [Consulta: 28 setembre 2021].

## Enllaços externs

* Web oficial (francès)